El Comitè REACH ha votat a favor de modificar els annexos del REACH per tractar explícitament les nanoformes de substàncies.
Les modificacions proposades abordaran la manca de coneixements sobre quines de les substàncies registrades al REACH es comercialitzen com a nanomaterials i en quines quantitats.
També coneixerem més sobre les seves característiques bàsiques, els seus usos i sobre com utilitzar-les de manera segura.
El projecte de Reglament està actualment subjecte a un examen de tres mesos pel Parlament i el Consell abans de ser adoptat per la Comissió.
El grup de contacte dels directors (DCG), recomana quatre accions per reduir la càrrega de costos a les empreses que registren per primer cop, per accedir a les dades i per a la presentació conjunta per al registre REACH 2018.
La Comissió Europea ha proposat limitar l'exposició a 33 substàncies químiques, classificades com a cancerígenes, mutagèniques o tòxiques per a la reproducció mitjançant la restricció en la seva comercialització en peces de vestir, teixit i calçat.
Els Estats membres van donar suport a la proposta legislativa que se sotmetrà a escrutini del Parlament Europeu i el Consell.
L'ECHA ha publicat orientacions per als sol·licitants de registre, sobre com utilitzar nous mètodes d'assaig in vitro per a la irritació i corrosió de la pell, per danys oculars greus, la sensibilització cutània i la genotoxicitat.
L'ECHA també recorda als sol·licitants de registre pel que fa a les seves obligacions d'utilitzar mètodes in vitro per reduir la necessitat de provar productes químics en animals.
Els resultats del projecte d'inspecció europeu REACH-EN-FORCE-4, mostren que un nombre relativament alt de productes en el mercat europeu contenen substàncies químiques no permeses d'acord al Reglament REACH.
Una de cada cinc joguines contenen alts nivells de ftalats restringits, els productes que contenien amiant, com termos o pastilles de fre, eren majoritàriament de segona mà i probablement es van produir abans de l'entrada en vigor de les restriccions que prohibien la venda de productes que contenen amiant.
Durant l'any 2018 es duran a terme les inspeccions del projecte d'inspecció REACH-EN-FORCE 6.
En aquestes inspeccions es comprovarà que la classificació i l'etiquetatge de les mescles es corresponen amb la informació presentada en la fitxa de dades de seguretat de les mescles.
L'ECHA ha creat el nou lloc web Chemicals in our life, per tal de conscienciar als consumidors sobre els beneficis i els riscos dels productes químics en la seva vida quotidiana.
El nou lloc web, disponible en 23 idiomes, proporciona informació útil sobre els beneficis i els riscos d'utilitzar productes químics i explica com la legislació de la UE sobre productes químics ens protegeix.
La guia pràctica "How to act in substance evaluation", disponible en 23 idiomes, descriu com les autoritats avaluen les substàncies i explica les obligacions dels sol·licitants de registres.
També aborda l'intercanvi de dades i la comunicació entre els registrants d'una mateixa substància.
La nova Guia proporciona consells pràctics per a sol·licitants de registres per preparar i desenvolupar el perfil d'identitat de substància (SIP).
La Guia complementa els consells que figuren en l'apèndix III de la "Guia per a la identificació i nomenclatura de substàncies sota REACH i CLP".
L'ECHA ha publicat la guia sobre les obligacions de restriccions dels hidrocarburs aromàtics policíclics (HAP) en articles destinats al públic en general.
El seu objectiu és ajudar als productors, importadors, distribuïdors i persones usuàries d'articles, així com a les autoritats competents dels Estats membre, a entendre i complir amb les seves obligacions.